gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8162, del 03-11-2017 (2017/9048)

Informació pública del procediment de reintegrament per dèficit comptable número B-152/17, sector públic local, Ajuntament de Senija.
-------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9048


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-152/17, sector públic local, Ajuntament de Senija. [2017/9048]  
Pel present edicte es fa públic, per a complir el que s'ha acordat per la consellera de Comptes, per mitjà d'interlocutòria de data 4 d'octubre de 2017, dictada en el procediment de reintegrament per dèficit comptable número B-152/17, sector públic local (Ajuntament de Senija), Alacant, que en aquest tribunal se segueix procediment de reintegrament per dèficit comptable per presumptes irregularitats comptables com a conseqüència d'irregularitats que afecten l'ingrés de la taxa d'aigua potable de l'Ajuntament de Senija.  
Cosa que es fa pública amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions, personant-se de forma deguda, en el termini dels nou dies següents a la publicació d'aquest edicte.  
  
Madrid, 4 d'octubre de 2017.- El secretari: Jaime Vegas Torres.
Diari Oficial de la Generalitat Valenciana


Sumari del DOGV 8011, del 30-03-2017 (2017/2580)

Correcció d'errades del procediment obert número MY15/IDF/S/88. Contractació d'una caixa d'atmosfera inerta de 4 guants.
------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2580


Data del document
:   23-03-2017

Organisme emissor
:   Universitat Politècnica de València

Tipus de document
:   Correcció d'errades

Anàlisi jurídica

 Descriptors 

:   * contracte de subministraments

Correcció d'errades del procediment obert número MY15/IDF/S/88. Contractació d'una caixa d'atmosfera inerta de 4 guants. [2017/2580]  
Resolució del rector de la Universitat Politècnica de València per la qual s'anuncia la correcció d'errors de l'anunci publicat en el Diari Oficial de la Generalitat Valenciana número 7657, de 13 de novembre de 2015, pàgina 29330, que es refereix a la licitació número MY15/IDF/S/88, l'objecte de la qual és la contractació d'una caixa d'atmosfera inerta de 4 guants.  
  
En el punt 11, altres informacions:  
  
On diu:  
«Expedient finançat d'acord amb la Resolució del 5 de novembre de 2013, de la Secretaria d'Estat d'Investigació, Desenvolupament i Innovació, per la qual s'aprova la convocatòria per a l'any 2013 del procediment de concessió de les ajudes corresponents al Programa estatal d'investigació, desenvolupament i innovació orientats als reptes de la societat, en el marc del Pla estatal de recerca científica i tècnica i d'innovació 2013-2016.»  
  
Ha de dir:  
«Expedient cofinançat pel Fons Europeu de Desenvolupament Regional (FEDER) DMQ-61168-X9-1-D6720 (MINECO/FEDER, UE).»  
  
  
València, 23 de març de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8092, del 26-07-2017 (2017/5853)

NoNotificació de la sentència dictada en el procediment de divorci contenciós número 1358/2016.
-----------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5853


Organisme emissor
:   Jutjat de Primera Instància Número 24 de València

Tipus de document
:   Edicte

NoNotificació de la sentència dictada en el procediment de divorci contenciós número 1358/2016. [2017/5853]  
Família, divorci contenciós número 1358/2016-J  
Demandant: Rashid Iqbal.  
Procuradora: M.ª Teresa Sánchez Moya.  
Demandat: Raysha Darlene Veneranda Davelaar.  
José Esteban Briz Recio, lletrat de l'Administració de justícia del Jutjat de Primera Instància número 24 de València. mitjançant aquest edicte faig saber que en les actuacions de família, divorci contenciós número 1358/2016, a instàncies de Rashid Iqbal, representat per la procuradora M.ª Teresa Sánchez Moya, contra Raysha Darlene Veneranda Davelaar, en situació de rebel·lia, en què, en data 6 d'abril de 2017, s'ha dictat la sentència que té l'encapçalament i la dispositiva que són com segueix:  
«Jutjat de Primera Instància número 24 de València  
Procediment: família, divorci contenciós número 1358/2016-J.  
Demandant: Rashid Iqbal.  
Procuradora: M.ª Teresa Sánchez Moya.  
Demandat: Raysha Darlene Veneranda Davelaar.  
Sentència número 193/2017  
Jutgessa que la dicta: Ana María Mayor Vaño.  
Lloc: València.  
Data: 6 d'abril de 2017.  
Objecte del judici: divorcis no consensuats.  
Dispositiva  
Estime la demanda formulada per la representació processal de Rashid Iqbal contra Raysha Darlene Veneranda Davelaar, i declare dissolt, per causa de divorci, el matrimoni format pels esmentats cònjuges, amb tots els efectes legals.  
Cada part abonarà les costes processals causades a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar a través d'un escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en el compte del jutjat 9966-2617-97-2248-07, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda a Raysha Darlene Veneranda Davelaar, en rebel·lia, expedisc i firme aquest edicte.   
  
València, 19 de juny de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8068, del 22-06-2017 (2017/5577)

Informació pública de la modificació de tarifes de subministrament domiciliari en la Pobla de Vallbona (urbanizacions nord autovia CV35).
-----------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5577


Organisme emissor
:   Cooperativa Valenciana El Plantío y la Cañada

Tipus de document
:   Anunci

Informació pública de la modificació de tarifes de subministrament domiciliari en la Pobla de Vallbona (urbanizacions nord autovia CV35). [2017/5577]  
S'informa perquè se'n prenga coneixement que, en relació amb la sol·licitud de modificació de tarifes de subministrament domiciliari en la Pobla de Vallbona (urbanitzacions nord autovia CV35) i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Codi sol.: 2017/PMKZ0, expedient: 208070/052017.  
Tarifa aigua potable que s'aprova (preus sense IVA)  
  
Quota de servei (eur/trim.)  
Abonat  
Calibre 13 mm 38,02  
Calibre 15 mm 45,85  
Calibre 20 mm 61,50  
Calibre 25 mm 77,11  
Calibre 30 mm 100,59  
Calibre 40 mm 179,91  
Calibre 50 mm 256,99  
Calibre 65 mm 335,18  
Calibre 80 mm 413,38  
Calibre 100 mm 569,79  
  
Quota de servei (eur/trim.)  
Soci  
Calibre 13 mm 15,64  
Calibre 15 mm 23,46  
Calibre 20 mm 39,11  
Calibre 25 mm 54,74  
Calibre 30 mm 78,19  
Calibre 40 mm 156,40  
Calibre 50 mm 234,60  
Calibre 65 mm 312,79  
Calibre 80 mm 391,01  
Calibre 100 mm 547,41  
  
Quota de consum (eur/m³)  
Soci/Abonat  
1r bloc: de 0 a 100 m³/trim. Soci 1 títol 0,428  
2n bloc: de 0 a 100 m³/trim. Soci 2 títols 0,428  
3r bloc: de 0 a 100 m³/trim. Abonat 0,428  
Resta, soci 1 títol 0,568  
Resta, soci 2 títols 0,428  
Resta abonat 0,568  
  
Quota de consum (eur/m³)  
Soci/Abonat Famílies nombroses  
1r bloc: de 0 a 200 m³/trim. Soci 1 títol 0,428  
2n bloc: de 0 a 200 m³/trim. Soci 2 títols 0,428  
3r bloc: de 0 a 200 m³/trim. Abonat 0,428  
Resta, soci 1 títol 0,568  
Resta, soci 2 títols 0,428  
Resta abonat 0,568  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
Paterna, 20 de juny de 2017.- El president: José Marco Gómez.
Diari Oficial de la Generalitat Valenciana


Sumari del DOGV 8050, del 29-05-2017 (2017/3686)

Informació pública de la modificació del projecte d'urbanització fase A2 UEA P-6 i del conveni a subscriure entre l'Ajuntament i l'agent urbanitzador Cilenva, SA.
------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3686


Data del document
:   27-04-2017

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * pla d'urbanisme
    * administració local

Informació pública de la modificació del projecte d'urbanització fase A2 UEA P-6 i del conveni a subscriure entre l'Ajuntament i l'agent urbanitzador Cilenva, SA. [2017/3686]  
Per part de l'agent urbanitzador Cilenva, SA, es presenta una modificació del Projecte d'urbanització per a l'execució de la fase A2 de la unitat d'execució a del polígon 6 d'Utiel, i vista la proposta del conveni a subscriure entre l'Ajuntament d'Utiel i l'agent urbanitzador per a l'execució de les obres d'urbanització de l'esmentada fase A2, de conformitat amb allò que disposa l??article 53 de la Llei 6/1994 i la disposició addicional sisena de la mateixa llei, en relació amb la disposició addicional quarta de la Llei 4/1992, de 5 de juny, sobre sòl no urbanitzable, se sotmeten a informació pública, durant els vint dies següents a la publicació d'aquest anunci en el Diari Oficial de la Generalitat Valenciana, per a la formulació d'al·legacions.  
  
Utiel, 27 d'abril de 2017.- L'alcalde: Fernando Benlliure García.
Diari Oficial de la Generalitat Valenciana


Sumari del DOGV 8066, del 20-06-2017 (2017/4617)

Formalització del contracte número IV-MY007/2017. Servei de transport terrestre amb cuidador dels usuaris del Centre Ocupacional Belcaire.
------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4617


Data del document
:   03-05-2017

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número IV-MY007/2017. Servei de transport terrestre amb cuidador dels usuaris del Centre Ocupacional Belcaire. [2017/4617]  
1. Entitat adjudicadora  
a) Organisme: Institut Valencià d'Atenció Social i Sanitària (IVASS).  
b) Dependència que tramita l'expedient: Àrea de Contractacions.  
c) Número d'expedient: IV-MY007/2017.  
d) Adreça d??internet del perfil del contractant:  
www.contrataciondelestado.es.  
  
2. Objecte del contracte  
a) Tipus: serveis  
b) Descripció de l'objecte del contracte: servei de transport terrestre amb cuidador dels usuaris del Centre Ocupacional Belcaire, per al període comprés des del 2 de maig de 2017 al 31 de desembre de 2019.  
  
c) Lot: no.  
d) CPV: 60140000-1  
e) Butlletí o diari oficial i data de publicació de l'anunci de licitació: DOCV número 8014, de 4 d'abril de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
  
4. Valor estimat del contracte  
167.664,98 euros.  
  
5. Pressupost de licitació del contracte  
167.664,98 euros IVA exclòs.  
  
6. Formalització  
a) Data d'adjudicació: 28 d'abril de 2017.  
b) Data de formalització del contracte: 2 de maig de 2017.  
c) Contractista: Autos Vallduxense, SL.  
d) Import d'adjudicació: 133.125,99 €, IVA exclòs.  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en el plec.  
  
València, 3 de maig de 2017.- El director general de l'Institut Valencià d'Atenció Social i Sanitària: Ángel Bonafé Osca.
Diari Oficial de la Generalitat Valenciana


Sumari del DOGV 8050, del 29-05-2017 (2017/4069)

Notificació de la sentència dictada en el procediment de divorci contenciós número 706/2015.
--------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4069


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de divorci contenciós número 706/2015. [2017/4069]  
En aquest procediment, seguit a instàncies de Banco Bilbao Vizcaya, SA, contra Carine Van Impe, s'ha dictat sentència:  
  
«Procediment: divorci contenciós número 706/2015.  
Resolució dictada: Sentència número 221/2016.  
Jutjat on els interessats poden prendre coneixement del contingut íntegre de la resolució: Sentència número 221/2016, de data 16 de novembre de 2016. Jutjat de Primera Instància número 2 de Benidorm. Passeig dels Tolls, s/n. 03037 Benidorm.  
Recurs que es pot interposar: en contra, s'hi pot interposar recurs d'apel·lació davant d'aquest jutjat dins del termini de 20 dies.»  
  
I atés que el demandat, José Aguilera Blanco, es troba en parador desconegut, expedisc aquest edicte a fi que li valga de notificació de forma deguda, d'acord amb el que preveu la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
D'acord amb la Llei orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta resolució/comunicació/compareixença/ són confidencials, i no n'és permesa la transmissió o comunicació pública per qualsevol mitjà o procediment, i han de ser tractades exclusivament per als fins propis de l'Administració de justícia.  
  
  
Benidorm, 9 de març de 2017.- La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 7972, del 03-02-2017 (2017/374)

Notificació de la interlocutòria dictada en el procediment de mesures número 943/2016.
--------------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/374


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de mesures número 943/2016.  
 [2017/374]  
Judici: jurisdicció voluntària. General número 000943/2016.  
Part demandant: Jenny Ivonne Cortez Suárez.  
Part demandada: Jorge Enrique Cruz Salavarria.  
Sobre: altres contenciosos.  
En el judici a què es fa referència s'ha dictat la resolució que té el text que, literalment, és com segueix:  
  
«Part dispositiva  
Estime la sol·licitud presentada per la procuradora dels tribunals María Emilia Viana Martínez, en nom i representació de Jenny Ivonne Cortez Suárez, i, en conseqüència, li atribuïsc l'exercici exclusiu de la pàtria potestat amb caràcter provisional fins que es dicte sentència ferma en el procediment de guarda, custòdia i aliments de fill menor i en relació amb els àmbits indicats a l'escrit que promou l'expedient (salut, educació formació i tràmits legals i administratius concernents a la filla menor).  
No pertoca efectuar especial imposició de les costes processals.  
Aquesta és la meua resolució, que de conformitat amb el que disposen els articles 265 i 266 de la Llei orgànica del poder judicial s'anotarà en el llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009).  
  
Així ho disposa, mana i firma José María Cutillas Torns, magistrat jutge del Jutjat de Primera Instància número 8 de València.»  
  
Atés que es desconeix el domicili o la residència actuals de la part demandada, mitjançant la resolució de 12 de gener de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
L'estenc jo, el secretari judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
València, 12 de gener de 2017.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7980, del 15-02-2017 (2017/692)

Notificació de la sentència dictada en el judici verbal número 1050/2015.
-------------------------------------------------------------------------

### Dades del document

Número de DOGV
:   7980

Data del DOGV
:   15-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/692


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici verbal número 1050/2015. [2017/692]  
Edurne Zubia Zubimendi, secretària judicial del Jutjat de Primera Instància número 18 de València, faig saber que en el judici a què es fa referència al marge s'ha ordenat la publicació d'aquest acte de comunicació:  
  
«Procediment: judici verbal (250.2) 001050/2015.  
Demandant: Comercial del Este, SA.  
Procuradora: Consuelo Gomis Segarra.  
Demandada: Rosario Collado Terrado.  
Acte processal que es publica: sentència de data 17 de novembre de 2016.  
Objecte: notificar sentència.  
Mode i termini d'impugnació: contra aquesta sentència es pot interposar un recurs d'apel·lació, dins del termini de 20 dies, comptador des que es notifique.»  
  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
València, 26 de gener de 2017.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 8173, del 20-11-2017 (2017/10587)

RESOLUCIÓ de 13 de novembre de 2017, de la Universitat d'Alacant, per la qual nomena Eva María Calzado Estepa professora titular d'universitat en l'àrea de coneixement de Física Aplicada.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10070


Data del document
:   13-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de novembre de 2017, de la Universitat d'Alacant, per la qual nomena Eva María Calzado Estepa professora titular d'universitat en l'àrea de coneixement de Física Aplicada. [2017/10541]  
De conformitat amb la proposta elevada per la comissió nomenada per a jutjar la plaça de professor/a titular de universidad (DF01028), convocada per Resolució de 26 de juliol de 2017 (BOE 14.08.2017), de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Eva María Calzado Estepa, amb document nacional d'identitat número 89799899D, professora titular d'universitat de l'àrea de coneixement de Física Aplicada, adscrita al Departament de Física, Enginyeria de Sistemes i Teoria del Senyal.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 13 de novembre de 2017.- El rector: Manuel Palomar Sanz.